open-index/open-wikipedia-markdown huggingface dataset:
Sela Wardová

**Sela Anne Wardová** (* 11. júl 1956, Meridian, Mississippi, USA) je americká herečka a bývalá modelka. Medzi jej najznámejšie role patria účinkovanie v televíznom seriáli *Sisters* z roku 1991, za ktoré získala cenu Emmy a nomináciu na Zlatý glóbus a ďalej televízny seriál *[[Once and Again]]*, za ktorý získala cenu Emmy a Zlatý glóbus.

## Život
Na alabamskej univerzite vyštudovala umenie a propagáciu, potom sa presťahovala do New Yorku, kde pracovala ako propagačná a reklamná pracovníčka. Vďaka tomuto povolaniu mohla začať pracovať ako modelka, čo následne viedlo k tomu, že začala hrať v televíznych reklamách. V roku 1983 sa presťahovala do Los Angeles, kde sa objavila prvýkrát v hranom filme, čo bola komédia  *Man Who Loved Women*, ktorá sa stala jej prielomovou rolou. V tom istom čase potom získala aj svoju prvú väčšiu televíznu rolu v seriáli *Emerald Point N.A.S.* z vojenského prostredia.

### Osobný život
V roku 1992 sa vydala za herca Howarda Shermana a má s ním dve deti: syna Austina (* 1994) a dcéru Annabellu (* 1998).

## Ocenenia
*Cena Emmy, najlepšia herečka v hlavnej roli v dramatickom televíznom seriáli, *Sisters*, 1994.
*CableACE Award, najlepšia herečka v hlavnej roli vo filme alebo v seriáli, *Almost Golden: The Jessica Savitch Story*, 1995.
*Cena Emmy, najlepšia herečka v hlavnej roli v dramatickom televíznom seriáli, *Once and Again*, 2000.
*Zlatý glóbus, najlepšia herečka v televíznej dráme, *Once and Again*, 2001.

## Filmografia
*1983 *Man Who Loved Women*, *Emerald Point N.A.S.* (TV film)
*1985 *Rustlers' Rhapsody*
*1986 *[[Nič spoločné]]*
*1987 *Cameo by Night* (TV film), *King of Love* (TV film), *Láska až za hrob*, *Steele Justice*
*1989 *Družičky* (TV film), *Haunting of Sarah Hardy* (TV film)
*1990 *Rainbow Drive* (TV film)
*1991 *Child of Darkness, Child of Light* (TV film), *Sisters* (TV seriál)
*1992 *Double Jeopardy* (TV film)
*1993 *Killer Rules* (TV film), *[[Utečenec (film)|Utečenec]]*
*1995 *Takmer zlaté dievča* (TV film)
*1996 *[[Moji drahí Američania]]*
*1997 *Rescuers: Stories of Courage: Two Women* (TV film)
*1998 *Klub 54*
*1999 *[[Krehké vzťahy]]* (TV seriál), *[[Nevesta na úteku]]* (epizódna rola – pekná žena v bare), *Útes*
*2000 *Choď za svojou hviezdou* (TV film)
*2002 *Šerif*
*2004 *[[Deň po tom]]*, *[[Dr. House]]* (TV seriál), *Frasier – 12 rokov smiechu* (TV film), *[[Hriešny tanec 2]]*, *[[Kriminálka New York]]* (TV seriál), *Šialenstvo na predmestí* (TV film)
*2006 *Záchranári*
*2009 *Stepfather*

## Iné projekty

## Externé odkazy
* 
* 
* Oficiálna stránka

## Zdroj
* 

Kategória:Filmové herečky USA
Kategória:Televízne herečky USA
Kategória:Modelky USA
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Držiteľky ceny Emmy za najlepší ženský herecký výkon (dráma)
Kategória:Osobnosti z Mississippi
Trojmezná hora

**Trojmezná hora** je prírodná pamiatka ev. č. 450 v okrese Prachatice. Nachádza sa na Šumave (Trojmezenská hornatina), neďaleko obce Nová Pec. Je súčasťou NP Šumava, ktorého je I. zónou.

Predmetom ochrany sú najvyššie partie českej Šumavy (Plechý , Nad Rakouskou loukou , Trojmezná , Vysoký hřeben  a Třístoličník ), horské smrečiny, bukové porasty, kamenné moria, ľadovcové Plešné jezero. V ľadovcovom kare Plešného jazera s temer  vysokou jazernou stenou sa vyskytujú jedinečné spoločenstvá. Pred kôrovcovou kalamitou tu boli rozsiahle porasty horských smrečín prirodzeného charakteru s vtrúsenou jarabinou. Na tzv. Rakúskej lúke v sedle pod Plechým sa nachádza najvyššie položené vrchovisko na českej strane Šumavy.

## Referencie

## Pozri aj
* Zoznam chránených území v okrese Prachatice

## Iné projekty

## Externé odkazy
* Trojmezná hora na webe Geologické lokality
* Zážitková cesta "Duch pralesa" 
* Trojmezenský prales na webe Hnutí Duha

## Zdroj

Kategória:Chránené územia v okrese Prachatice
Kategória:Lesy v Česku
Kategória:Národný park Šumava
Jana Doleželová

PharmDr. **Jana Doleželová** (* 23. jún 1981, Šternberk) je Miss Českej republiky z roku 2004. 

## Životopis
Do 16 rokov žila v Uničove. Po ukončení Strednej zdravotníckej školy v odbore farmaceutický laborant v Olomouci, študovala na Farmaceutickej fakulte Karlovej univerzity v Hradci Králové. Štúdium ukončila v roku 2004. Po obhajobe rigoróznej práce v roku 2005 získala akademický titul Doktorka farmácie (PharmDr.).  

17. apríla 2005 zvíťazila vo finále súťaže Miss ČR 2004. Zároveň získala titul Miss televíznych divákov. V novembri 2004 reprezentovala Česko na svetovej súťaži Miss World 2004. Vo finále tejto súťaže sa dostala do TOP 15.

V decembri 2006 reprezentovala Česko na súťaži Miss Queen of the Year, ktorá sa konala v Kuala Lumpur v Malajzii. Získala titul Miss Perfect body, Miss Eyewear beauty a tiež hlavný titul Miss Tourism Cosmopolitan International.  

V roku 2008 súťažila spolu s Michalom Necpálom v televíznej tanečnej súťaži Star Dance III.

## Charitatívna činnosť
V roku 2004 sa stala Patrónkou stacionára Jasněnka (zariadenie pre postihnuté deti). Usporiadala módnu show pre detský domov v Uničove, vďaka ktorej získal štvrť milióna Kč. V roku 2008 sa stala riaditeľkou nadačného fondu *Modrá kotva*.

## Externé odkazy
* Oficiálne osobné stránky   
* 

## Zdroje

Kategória:České modelky
Kategória:Osobnosti zo Šternberka
Osobitá (vrch)

**Osobitá** (; ) je výrazný vrch v Západných Tatrách na Slovensku. Vypína sa nad Roháčskou dolinou, nad Zubercom, približne  juhovýchodne od Tvrdošína. 
 
## Poloha
Nachádza sa na severozápadnom okraji Tatier, v podcelku Západné Tatry a ich časti Osobitá. Leží na území Žilinského kraja a okresu Tvrdošín a na vrchole sa stretávajú hranice katastrálnych území obcí Zuberec, Vitanová a Habovka. Najbližším sídlom sú severovýchodne situované Oravice, západným smerom sa nachádza Habovka a Zuberec, juhozápadne Huty a východne poľské obce Kościelisko a Witów. Vrch sa nachádza v Tatranskom národnom parku a veľká časť masívu je súčasťou rovnomennej národnej prírodnej rezervácie.

## Opis
Osobitá dominuje hrebeňu na severozápadnom okraji Západných Tatier, ktorý vedie severozápadným smerom z Lúčnej (), ležiacej v hraničnom hrebeni. Sedlom Pod Osobitou je oddelená v hrebeni ležiaca Javorina () a opačným smerom je západným susedom v hrebeni vrch Okolík (). Z vrcholu vybiehajú viaceré rázsochy, najvýznamnejšou však je severovýchodne vedúci hrebeň Radové skaly, ktorý klesá do sedla Bôrik, kde nadväzuje masív Skorušiny (). Severozápadne leží Blatná dolina, kde vodu odvádza Kremenný potok do Blatnej a Studeného potoka, juhozápadné svahy odvodňuje rovnakým smerom tečúci potok cez Teplý žľab. Východne sa nachádza Suchá dolina, ktorou voda odteká do Bobroveckého potoka a Oravice. Južne je v Roháčskej doline rekreačno-turistická osada Zverovka. Názov vrchu vychádza z polohy vrchu, ktorého rozsiahly masív je samostatný, izolovaný, *osobitne* stojaci od okolitých končiarov.

Severným smerom sa nachádza Krúpová (), Mihulčie (), Blatná (), Skorušina () a Kremenná (), západným leží Mikulovka (), Javorková (), sedlom oddelený Okolík (), Mačacie diery () a Štít (), južným Brestová (), Predný Salatín (), Salatín (), Spálená (), sedlom oddelená Javorina (), Pachoľa (), Baníkov (), Predná Zábrať (), Volovec () a Rákoň () a východným Lúčna (), Roh (), Kasne (), Bobrovec (), Hrubý vrch (), Veľká Furkaska () a Magura (). Na vrchol nevedie značený turistický chodník. 

### Výhľady
Skalnato-hôľnatý vrchol umožňuje kruhový rozhľad. Pri vhodných podmienkach možno pozorovať okolité vrcholy Západných a Vysokých Tatier, susedné Skorušinské vrchy a blízke doliny, no tiež Chočské vrchy, Malú Fatru, Oravskú Maguru, Oravské Beskydy a podhorie v priľahlej oblasti južného Poľska.

## Prístup
Celý masív Osobitej je súčasťou národnej prírodnej rezervácie a na vrchol nevedie značkovaná trasa. Južným úpätím vedie sedlom Pod Osobitou  zeleno značený chodník zo Zverovky, resp. z opačného smeru po hrebeni z Lúčnej cez Roh a Kasne.

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vitanová 
Kategória:Habovka
Niť

náhľad|vpravo|Cievky s niťami

**Niť** je vlákno, alebo viacero spradených vláken na šitie alebo tkanie. Na rozdiel od priadze je niť všeobecný, širší pojem pre textilné vlákno, z ktorých sa priadza skladá.

Vhodný výber šijacích nití má vplyv na kvalitu odevu.

## Druhy
Nite môžu byť vyrobené z prírodných (napr. bavlna) alebo umelých vláken (napr. polyester ale aj sklenené vlákno). Väčšinou ich možno rozdeliť na
**tvrdé*
**mäkké*
**lesklé*
**matné*často používané v obuvníctve.
Strojové nite se vyrábajú ako *vrchné* a *spodné* (rozlišované hlavne v odevných podnikoch).Správne šijacie nite určíme podľa druhu tkaniny, z ktorej chceme vytvoriť odev. **Niť by mala mať rovnaké, alebo podobné vlastnosti, ako tkanina.** Rozdiel v materiále tkaniny a nite by bol najviac badateľný po prvom praní (napríklad bavlnená tkanina s polyesterovou niťou by sa po praní odevu zrazila, ale niť by ostala nezrazená)

### Prírodné
Vyrobené z prírodných vlákien. Mali by používať na prírodné tkaniny, ako bavlna, ľan a prírodný hodváb.

*Bavlnenéspodné, vrchné,imitácia šijacieho hodvábu, obuvnícke, špeciálne (knihárske,rukavičkárske a pod.), stehovky
*Ľanovéručné, obuvnícke, strojové, sedlárske
*Z prírodného hodvábuspájanie jemných textílií, vyšívanie dierok

### Syntetické
Vyrobené zo syntetických vlákien. Mali by sa používať na syntetické tkaniny.	

***Hladké**podľa materiálupolyamidové, polyesterové, viskózovéHladké šijacie nite zo 100% polyesterových šicích nití sú najpevnejšie a najpoužívanejšie. Švy sú pevné, vo švoch majú pekný vzhľad aj po praní, sú jemnejšie ako bavlnené nite, umožnujú správnu tvorbu stehov.
***Dĺžkové**podľa dĺžky vlákienstrižové, konvertorové
***Jadrové**vyrobené opradením syntetického jadra prírodným alebo syntetickým materiálem.*Syntetické jadro* zaisťuje niti pružnosť a pevnosť, *obal* zaisťuje odvod vznikajúceho tepla na ihle pri šití.Jadrové nite sú najuniverzálnejšie. Sú pevné, jemné, nekrčivé, majú vysokú odolnosť voči oderu, dobré šijacie schopnosti v šijacích strojoch, a ideálnu elastickosť a pružnosť. Hodia sa tak na ručné šitie ako na strojové šitie.
***Monofilové** (transparentné) preberajú odtieň látky, ktorú nimi šijeme
***Elastické**

### Nitiarenské výrobky
Sú hrubšie ako nite, i keď sa vyrábajú rovnakým postupom. Majú nižší zákrut ako nite.

***Vyšívacie priadze**určené na ručné vyšívanie, sú stálofarebné s vysokým leskom (napr. perlovka), sú 2 až 4 pramenné (v klbkách alebo v malých pradienkach) ale sú aj 12-pramenné priadze a tie sa dodávajú v krátkometrážnych pradienkach
***Háčkovacie priadze**do tejto skupiny patria aj štopkacie priadze, 2 až 6 pramenné (v klbkách)
***Ručné pletacie priadze**základná surovina je prevažne bavlna
***Syntetické vlákna**všetky druhy ručných výšiviek i na strojové vyšívanie, oproti bavlneným majú väčšiu životnosť

## Zdroje
wiki.sijeme.sk 

Kategória:Textil
Zverovka

**Zverovka** () () je poľana patriaca obci Zuberec v Roháčskej doline a významné stredisko turistiky v Západných Tatrách na Slovensku. 

V hornej časti Roháčskej doliny sa nachádza Ťatliakova chata.

## Turistika
Je obľúbeným východiskom vysokohorských túr na Osobitú, Brestovú, Baníkov, Ostrý Roháč, Volovec, Plačlivé, Lúčnu, Rákoň, Salatín, Pachoľa a Spálenú. 

Zverovka poskytuje možnosť ubytovania v hoteloch a chatách a zimné stredisko *Zverovka – Spálená* ideálne podmienky pre zimné športy do neskorej jari. Asi 100 metrov severne od Zverovky sa nachádza Pleso pod Zverovkou (), ktoré miestni nazývajú Maras. Ďalej sa v oblasti rekreačného zariadenia nachádza Pietne miesto obetiam Roháčov a stanica Horskej služby.

V blízkosti hlavnej chaty Zverovka sa začína náučný chodník Zverovka.

Zo Zverovky vedie Roháčskou dolinou červeno značený bezbariérový turistický chodník, vhodný pre ľudí so zníženou mobilitou a imobilných. Má dĺžku 3,1 km, končí pri Ťatliakovej chate a jeho povrch je asfaltový. Vzhľadom na značné prevýšenie sa vozíčkarom odporúča sprievod.

## Prístup
* po  značke zo Zuberca
* po ceste zo Zuberca

## Referencie

## Iné projekty

## Externé odkazy
* Poloha na turistickej mape

Kategória:Rekreačné strediská na Slovensku
Kategória:Lyžiarske strediská na Slovensku
Kategória:Západné Tatry
Kategória:Zuberec
Kategória:Okres Tvrdošín
Kategória:Roháče
MuseumsQuartier

náhľad|Hlavný vstup
náhľad|Vnútorné nádvorie 
**MuseumsQuartier,** skrátene **MQ,** je kultúrno-múzejný areál s rozlohou 60 000 m². Nachádza sa v 7. viedenskom obvode Neubau v blízkosti centra mesta. Areál obsahuje pôvodné barokové stavby a budovy modernej architektúry architektov Lauridsa a Manfreda Ortnerovcov. Areál sa nachádza v susedstve Naturhistorisches Museum Wien a Kunsthistorisches Museum.

V čase otvorenia bol MuseumsQuartier ôsmym najväčším kultúrnym areálom sveta.

## Iné projekty

## Externé odkazy
* MuseumsQuartier, Viedeň

Kategória:Múzeá vo Viedni
Zlatý glóbus za najlepší mužský herecký výkon (komédia/muzikál)

**Zlatý glóbus za najlepší mužský herecký výkon (komédia/muzikál)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1951. Predtým sa kategória nazývala *Najlepší herec* a udeľovalo sa v nej od roku 1944. Dnes sa mužské herecké výkony v hlavnej úlohe delia na *[[Zlatý glóbus za najlepší mužský herecký výkon (dráma)|Najlepší herec v dráme]]* a *Najlepší herec v komédii alebo muzikáli*.

thumb|right|240px|Rekordman Jack Lemmon ako C.C.Baxter vo filme Byt
Prvým komediálnym hercom bol 28. februára 1951 vyhlásený herec a spevák Fred Astaire. Najviac cien (tri) získali Jack Lemmon a Robin Williams. Jack Lemmon drží rekord aj v počtu nominácií, získal ich dohromady desať. Cary Grant a Steve Martin pozbierali zhodne päť nominácií, ale žiadnu výhru.

## Víťazi a nominovaní
### 1950 - 1960

### 1961 - 1970

Walter Matthau získal za postavu Willieho Gingricha vo filme *The Fortune Cookie* Oscara, ale v kategórii *Najlepší herec vo vedľajšej úlohe*.

### 1971 - 1980

### 1981 - 1990

### 1991 - 2000

### 2001 - 2010

### 2011 - 2020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené charaktery, ktoré stvárnili a filmy, za ktoré boli ocenení / nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal. V rokoch 1954 až 1956 neexistovali nominácie, ale len víťazi.

## Referencie

## Externé odkazy
* Česko - Slovenská filmová databáza
* Best performance by an actor in a motion picture - comedy or musical 
* Oscarová databáza

## Zdroj
* 

Kategória:Zlatý glóbus
Vnútorné prostredie

**Vnútorné prostredie** () je termín, ktorého autorom je Claude Bernard. Označuje vodný roztok organických a anorganických látok obklopujúci bunky tkanív a orgánov organizmu. Jeho základnou úlohou je udržiavať stabilné prostredie pre fungovanie buniek a teda i orgánov a organizmu ako takého. Pojem sa dnes často používa i v mierne odlišných významoch, napríklad vnútorné prostredie bunky či organizmu ako celku.

## Vnútorné prostredie človeka
Je tvorené, tak ako i u všetkých ostatných organizmov na Zemi, vodným roztokom organických a anorganických látok, ktorých koncentrácie sa vekom mierne menia. Rovnako sú pomerne výrazné rozdiely v pomernom množstve vody v tele podľa veku, mierne i podľa pohlavia. Napríklad voda tvorí 79% hmotnosti tela novorodenca a je väčšinou uložená extracelulárne (mimo buniek). Naopak percentuálna hmotnosť vody u 80-ročného človeka dosahuje iba 48%, pričom väčšina vody je intracelulárne (v bunkách). U priemerného dospelého človeka teda tvorí intracelulárna tekutina približne 2/3 celkovej telesnej vody, extracelulárna zvyšnú 1/3.
Extracelulárna tekutina sa ďalej delí na 2 zložky (kompartmenty):
**[[intersticiálna tekutina]]* (tzv. tkanivový mok)
**[[intravaskulárna tekutina]]* (krvná plazma)
Zloženie jednotlivých kompartmentov sa významne líši, čo je spôsobené odlišnou priepustnosťou membrán, ktoré ich navzájom oddeľujú. 

Vnútorné prostredie nie je izolované, ale tvorí otvorený systém, vymieňajúci si s vonkajším prostredím hmotu i energiu. Výmena sa deje riadene cez rôzne bariéry, ktoré tak chránia stabilitu vnútorného prostredia a tým existenciu organizmu ako takého. Bariéry tvoria epitely tvoriace kožu a sliznice: vyplýva z toho i na prvý pohľad nie celkom zrejmý fakt, že obsah pľúc či tráviaceho traktu je už vonkajším prostredím.

## Referencie

## Zdroje
*

## Pozri aj
* homeostáza

Kategória:Fyziológia
Prírodopisné múzeum

**Prírodopisné múzeum** resp. **Prírodovedné múzeum** je múzeum z oblasti prírodopisu resp. prírodných vied.
Špecificky napr.:
*Slovenské národné múzeum – Prírodovedné múzeum
*Natural History Museum (Museum of Natural History)
*Naturhistorisches Museum
*Museum für Naturkunde (Naturkundemuseum)
*Muséum d’histoire naturelle (Musée d’histoire naturelle)
*Museo de ciencias naturales
Naturhistorisches Museum

**Naturhistorisches Museum** (doslova *[[Prírodopisné múzeum]]*) môže byť:
*Naturhistorisches Museum Wien
*Naturhistorisches Museum (Braunschweig)
*Naturhistorisches Museum (Mainz)
*Naturhistorisches Museum Basel
Tafonómia

**Tafonómia** je dôležitá samostatná poddisciplína vedného odboru paleontológia, skúmajúca vznik fosílií a ich spôsob zachovania. Snaží sa o pochopenie pochovávacích procesov, ktoré majú význam pre paleobiologické a paleoekologické interpretácie. Slovo tafonómia pochádza z dvoch gréckych slov, a to *taphos*, čo znamená „smrť“ a *nomos*, čo možno preložiť ako „princíp“.

## Stromové živice
thumb|Pavúk v jantáre
Stromové živice sú znamenité imerzné médium a dokážu až do detailov zachovať štruktúru zvierat a rastlín. Malé zvieratá môžu byť zaliate jedinou kvapkou stromovej živice, ktorá sa časom premení v jantár. Útvary vzniknuté týmto spôsobom sa nazývajú inklúzie. Väčšinu zvierat zakonzervovaných v jantáre tvorí hmyz a pavúkovce, ale aj červy alebo ulitníky, ojedinele sa medzi nimi dokonca vyskytujú malé plazy. Vedľa zvierat sa v jantáre zachovajú aj časti rastlín, ako sú peľ, semená, listy, časti kôry a výhonkov. Pri zaliatí do stromovej živice ale nikdy nedošlo k vzniku starých fosílií, pretože jantár sa pri diagenézii rozpadne. Napríklad sa nezachoval žiadny jantár z obdobia karbónu. Väčšina jantárových inklúzií pochádza z obdobia treťohôr a kriedy.

## Externé odkazy
* Plant Taphonomy and Taphonomy
* International Plant Taphonomy Meeting

## Zdroj
* 

Kategória:Paleontológia
Intersticiálna tekutina

**Intersticiálna tekutina** alebo **tkanivový mok** je označenie vodného roztoku organických a anorganických látok, ktorý obklopuje bunky mnohobunkových organizmov, vrátane človeka. Je jednou z častí jeho vnútorného prostredia, patrí spolu s intravaskulárnou tekutinou do kompartmentu extracelulárnej tekutiny. U človeka sa jej objem pohybuje okolo 10 litrov a tvorí približne 15 % jeho hmotnosti. Má zásadný význam pri udržiavaní rovnováhy vnútorného prostredia.

## Zdroj
*

Kategória:Fyziológia
Uintatherium

**Uintatherium** je vyhynutý rod kopytníkov (*ungulata*) zo stredného a vrchného eocénu (pred 50 až 45 miliónmi rokov). Jeho fosílne pozostatky boli prvýkrát nájdené v štáte Wyoming, USA, neskôr aj v Ázii.

## Opis
Uintaterium patrí medzi prvé veľké bylinožravé cicavce a bol vôbec najväčším cicavcom eocénu. Bol veľký asi ako nosorožec, podľa odhadov vážil až 4,5 tony. Vyznačoval sa robustnou lebkou, až 75 centimetrov veľkou, z ktorej vyčnievali dopredu 3 páry krátkych kostených rohov a jeden nepárny na čelnej kosti. Čo sa zubov týka, nemal rezáky. Mohutné horné očné zuby boli mechanicky chránené plochými výrastkami na dolnej čeľusti. Uintaterium zaraďujeme medzi prstochodce. Mal masívne končatiny s piatimi krátkymi prstami.

Kategória:Vymreté cicavce
Kategória:Praveké živočíchy
Gorila nížinná

**Gorila nížinná** (iné názvy: **gorila pralesná, gorila obyčajná, gorila africká, gorila hôrna**, lat. *Gorilla gorilla* alebo zriedkavo *Homo gorilla*) môže byť:
* novšie: jeden z dvoch druhov z rodu gorila, synonymum: gorila západná, pozri gorila západná
* staršie: druh zodpovedajúci celému rodu gorila, pozri gorila

**Gorila nížinná** môže byť aj len poddruh Gorilla gorilla gorilla (t.j. v starších systémoch bez a v novších systémoch vrátane taxónu Gorilla gorilla diehli), pozri gorila nížinná (poddruh)

## Zdroje
Pozri v článku gorila.
Chelles (Seine-et-Marne)

**Chelles** je mesto vo východnej časti metropolitnej oblasti Paríža vo francúzskom departemente Seine-et-Marne v regióne Île-de-France.
Má 47 000 obyvateľov. Od centra Paríža je vzdialené . 

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:50000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 28382
  bar:1968 from:0 till: 33281
  bar:1975 from:0 till: 36516
  bar:1982 from:0 till: 41838
  bar:1990 from:0 till: 45365
  bar:1999 from:0 till: 45399

PlotData=

  
  bar:1962 at: 28382 fontsize:S text: 28.382 shift:(-10,5)
  bar:1968 at: 33281 fontsize:S text: 33.281 shift:(-10,5)
  bar:1975 at: 36516 fontsize:S text: 36.516 shift:(-10,5)
  bar:1982 at: 41838 fontsize:S text: 41.838 shift:(-10,5)
  bar:1990 at: 45365 fontsize:S text: 45.365 shift:(-10,5)
  bar:1999 at: 45399 fontsize:S text: 45.399 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Osobnosti mesta
* Chlodovik I. (asi 465 – † 511), franský kráľ z rodu Merovejcov
* Chilperich I. (* asi 537 – † 584), franský kráľ z rodu Merovejcov
* Chlodovik II. (634 – † 657), franský kráľ z rodu Merovejcov
* Chlothar III. (asi 650/651 – † 673), franský kráľ z rodu Merovejcov
* Karol Veľký (742 – † 814), franský kráľ a prvý stredoveký rímsky cisár
* Hugo Kapet (939/941 – † 996), západofranský/francúzsky kráľ z rodu Robertovcov
* Jean de Chelles († 1265), staviteľ podieľajúci sa na stavbe parížskej katedrály Notre-Dame
* markíza de Sévigné (1626 – † 1696), francúzska šľachtičná, známa najmä svojou korešpondenciou
* Victor Hugo (1802 – 1885), básnik, prozaik, dramatik, esejista a politik
* Maurice Chevalier (1888 – † 1972), legendárny francúzsky a americký herec, tanečník, šansoniér a spevák, držiteľ cien Oscar a Zlatý glóbus za celoživotné dielo
* Hervé Bazin (1911 – † 1996), spisovateľ
* Bernard Clavel (1923 – † 2010), spisovateľ

## Partnerské mestá
 Lindau, Nemecko

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-et-Marne
Extracelulárna tekutina

**Extracelulárna** alebo **mimobunková tekutina** je jedným z dvoch hlavných kompartmentov (častí) celkovej telesnej vody mnohobunkového organizmu (druhým je intracelulárna čiže vnútrobunková tekutina). Má zásadný význam v zabezpečení rovnováhy vnútorného prostredia. 

U rôznych organizmov je podiel extracelulárnej tekutiny na ich hmotnosti rôzny: a to nielen v rámci rôznych druhov, ale rozdiely sú aj u jedincov rovnakého druhu ale rôzneho veku. Napríklad u priemerného dospelého človeka teda tvorí extracelulárna tekutina zvyšnú 1/3 celkovej telesnej vody (cca 14 litrov), u novorodenca je to však viac ako polovica.
Extracelulárna tekutina sa ďalej delí na 2 zložky (kompartmenty):
**[[intersticiálna tekutina]]* (tzv. tkanivový mok)
**[[intravaskulárna tekutina]]* (krvná plazma)

## Zdroj
*

Kategória:Fyziológia
Taylor Momsenová

**Taylor Michel Momsenová** (neprechýlene Taylor Michel Momsen; * 26. júl 1993, St. Louis, Missouri, USA) je americká herečka, speváčka a modelka. Známa je stvárnením postavy Jenny Humphrey v seriáli *[[Gossip Girl]]*, pôsobí ako speváčka skupiny The Pretty Reckless.

## Detstvo a kariéra
Taylor Momsen sa narodila 26. júla 1993 v St. Louis, Missouri rodičom Michaelovi a Colette Momsen. Má mladšiu sestru Sloane Momsen, ktorá je tiež herečka. Navštevovala Our Lady of Lourdes School a bola presvedčenou katolíčkou. Herectvu sa začala venovať už vo veku 3 rokov, kedy vystúpila v reklame Shake 'N' Bake. Následne ju obsadili do filmu Diabolská hra. V roku 2000 hrala postavu Cindy Lou Who vo filme *[[Grinch]]*. O dva roky neskôr bola obsadená do filmu *[[Hansel and Gretel]]*, kde si zahrala Gretel.

V roku 2006 sa objavila vo filme *[[Štvornohý detektív]]*, v roku 2007 vo filme *[[Utečenec]]* ako Molly. Uchádzala sa o rolu v seriáli *[[Hannah Montana]]* a prebojovala sa medzi top 3 uchádzačky, kde ju však nakoniec porazila Miley Cyrusová. V roku 2008 hrala úlohu Jennifer v snímke *[[Paranoid Park]]*, ktorú režíroval Gus Van Sant. 

Od roku 2007 hrá ako Jenny Humphrey v televíznom seriáli Gossip Girl, ktorý je natočený podľa knižnej predlohy od Cecily von Ziegesar. Taylor účinkovala iba v 4. sériach.

## Modeling
V júni 2008 ako 14-ročná podpísala zmluvu s IMG Models. Stala sa tvárou britského reťazca New Look pre kolekciu jar/leto 2010. V roku 2010 si ju Madonna vybrala ako hlavnú tvár pre svoju módnu líniu *Material Girl*. V tom istom čase robila model pre novú vôňu od Johna Galliana.

## Hudba

"Hudba je to, kde môžem byť sama sebou. Herectvo je ľahké. Robím to už dlho a baví ma to. Ale je to tak, že hráte osobu, ktorou nie ste. Hudba je viac osobná, pretože ju píšem a som od začiatku zapletená v každom kroku tvorenia," povedala Taylor. Keď mala 5 rokov, nahrala pieseň *"Christmas, Why Can't I Find You?"* pre soundtrack k filmu *Grinch*. V roku 2002 nahrala piesne *"One Small Voice"* a *"Rudolph The Red-Nosed Reindeer"* pre kompiláciu *School's Out! Christmas*.

V roku 2009 jej skupina The Pretty Reckless podpísala zmluvu s Interscope Records. Naspievala a nahrala jednoduché akordy pre ich prvý album, je tiež autorkou všetkých textov. Prvé turné skupina odohrala ako predskokan The Veronicas na ich turné Revenge is Sweeter Tour na jar 2009.

Prvý album The Pretty Reckless nesie názov *[[Light me up]]*. Bol vydaný 30. augusta 2010 v Veľkej Británii, kde debutoval na 6. priečke, a v Írsku na 18. priečke. Prvý singel *"Make Me Wanna Die"* bol vydaný 30. mája 2010 a skončil na 16. priečke, zatiaľčo druhý singel *"Miss Nothing"* vydaný 23. augusta 2010 skončil ako 39. Tretím singlom sa stala pieseň *"Just Tonight"*.

## Filmografia

Kategória:Detskí herci
Kategória:Modelky USA
Kategória:Filmové herečky USA
Kategória:Televízne herečky USA
Kategória:Osobnosti zo St. Louis
Andrův stadion

** Andrův štadión **  je futbalový štadión, na ktorom hrá domáce zápasy moravský klub SK Sigma Olomouc, a tiež tu hrá niektoré zápasy česká futbalová reprezentácia. Štadión má kapacitu 12 566 miest na sedenie. Bol otvorený v roku 1940, rekonštruovaný v rokoch 1977, 1998, 2010. Momentálne patrí medzi najmodernejšie v Česku, ale aj celej Európe.

## História
Meno štadión nesie po olomouckom veľkoobchodníkovi Josefovi Anderovi, ktorý bol veľký priaznivec futbalu, a tak sa na jeho popud začal v roku 1938 budovať nový moderný štadión v Olomouci. Štadión pre 20 000 ľudí bol otvorený o dva roky neskôr a jeho hlavnou dominantou sa stala železobetónová tribúna, ktorú však zničili nemeckí vojaci na sklonku vojny, keď vyhodili do povetria muničný sklad, ktorý zriadili v útrobách tribúny. Po vojne bola vystavaná len provizórne drevená tribúna, ktorá však slúžila až do ruku 1976. Od 1977 sa začala budovať nová tribúna, ktorá priniesla pohodlie divákom aj potrebné zázemie futbalistom. V roku 1985 sa začala stavať aj náprotivnej tribúna. Ďalšie väčšie zmeny nastali v roku 1998, kedy bola hlavná tribúna kompletne prerobená na sedenie, bola vystavaná montovaná Južná tribúna a začalo sa z výstavbou novej severnej tribúny, ktorá bola dostavaná o 2 roky neskôr. Posledná úprava bola začatá v roku 2009.

## Výstavba
V roku 2009 začala stavba novej Južnej tribúny (už dostavaná), ktorá architektonicky takmer kopírovala svoj severný vzor. Okrem miest pre 2 534 (490 VIP) fanúšikov sa v útrobách stavby bude nachádzať 30 bytových apartmánov, Skybox a technické zázemie klubu. Kapacita Južná tribúny je nepatrne nižšia než kapacita Severnej, pretože sa tu bude nachádza obrie obrazovka a spoločenská miestnosť s výhľadom na hraciu plochu. Do budúcnosti je plánované predĺženie Západnej tribúny až k bránkovej čiare na južnej strane a zastrešenie celého štadióna, čím by sa štadión zaradil medzi najmodernejšie nielen v Česku, ale aj celej Európe.

## Názov
Pôvodný názov štadióna sa prvýkrát zmenil v roku 1950 a to predovšetkým z politických dôvodov na "Štadión Mieru". Až v roku 1993 bol, z úcty k zakladateľovi olomouckého futbalu Josefovi Anderovi, štadiónu opäť navrátený pôvodný názov.

## Iné projekty

## Externé odkazy
* Podrobná mapa 
* Andrův stadion 

Kategória:SK Sigma Olomouc
Kategória:Futbalové štadióny v Česku
Kategória:Stavby v Olomouci
Kategória:Šport v Olomouci
Kategória:Architektúra z 1940
Plasma Pool

**Plasma Pool** je maďarská EBM hudobná skupina, založená v 1990 v Budapešti. Hudobná produkcia by sa dala charakterizovať ako ezoterické techno, prípadne gotický industriál.

## Počiatky
Skupina sa sformovala v Budapešti niekedy na prelome rokov 1989/1990. Prvotné zoskupenie tvorili hráč na elektronické bicie László Kuli a klávesista a pogramátor sekvencerov István Zilahy, ktorí pustili svoje nahrávky metalovému spevákovi Attilovi Csiharovi a neskôr ho prizvali k spolupráci.

Kapela začala pravidelnejšie vystupovať na rôznych akciách (TECHNO ART SHOW, VÍRUS) a v kluboch v Budapešti. Kombinácia elektronickej hudby so satanskou tematikou urobili z Plasma Pool kult darkwave scény, ale zoskupenie napríklad robilo aj hudobnú produkciu pre avantgardnú módnu prehliadku na budapeštianskej univerzite. Z tohto obdobia pochádzajú živé nahrávky vydané v rokoch 1992 a 1993.

## Rozpad
Členovia skupiny však začali experimentovať s drogami (marihuana, speed), ktorým postupne viac prepadali. Situácia došla tak ďaleko, že bubeník predal pre drogy nástroje a klávesista István Zilahy sa zaplietol do obchodov s podsvetím. Kapela sa prakticky rozpadla po návšteve výpalníkov, ktorí si odniesli všetko vybavenie zo Zilahyho bytu.

Attila Csihar bol v ešte v roku 1991 kontaktovaný gitaristom Euronymousom z nórskeho black metalového zoskupenia Mayhem, ktorému sa páčil jeho štýl spevu a po samovražde speváka Mayhemu bol v 1993 prizvaný k nahrávaniu ich prvého albumu. Mayhem však krátko po nahratí LP taktiež ukončil svoju činnosť (dôvodom bola tentokrát vražda samotného Euronymousa iným členom skupiny Vargom Vikernesom).

## Obnovenie
Attila sa nakrátko stiahol zo scény, oženil sa a neskôr ho na spoluprácu oslovila talianska industrial black metalová kapela Aborym (podľa jeho slov to bola zaujímavá ponuka, pretože štýlom hudby sa pohybovali niekde medzi extrémnym metalom a elektronickou hudbou), s ktorou vystupoval niekoľko rokov a k projektu Plasma Pool sa už nevrátil.

Zvyšok skupiny sa postupne dostal zo šikmej plochy, z koncertných vystúpení s Csiharom bolo neskôr vydané CD *[[Drowning]]* a po nájdení nového vokalistu Gaba (výtvarníka a majiteľa tetovacieho štúdia zo Šoprone) sa začal pripravovať nový album, ktorý bol pod názvom *[[Ezoterror]]* vydaný v roku 2004. Nový spevák Gabo sa na ňom podieľal nielen hudobne, ale taktiež bol autorom grafiky na CD.

## Členovia
* Gabo – vokály
* István Zilahy – klávesy, programovanie
* László Kuli – bicie

### Bývalí členovia
* Attila Csihar – vokály (1990 – 1994)

## Diskografia
* 1992 – Live 92
* 1993 – (1991 – 1993)
* 1996 – *[[I (album Plasma Pool)|I]]*
* 1997 – *[[Drowning]]*
* 2004 – *[[Ezoterror]]*

## Externé odkazy
* www.plasmapool.hu  – oficiálna stránka skupiny 

## Zdroj
* attila-csihar.mysteria.cz  – rozhovor s Attilom Csiharom
* www.plasmapool.hu  – stránka skupiny

Kategória:Maďarské hudobné skupiny
Albertina (Viedeň)

náhľad|budova Albertiny 
**Albertina** je galéria umenia založená v roku 1768 vo Viedni vojvodom Albertom Saským a jeho manželkou Máriou Kristínou (rakúskou arcivojvodkyňou, štvrtou dcérou cisárovnej Márie Terézie), je jednou z najväčších svetových zbierok grafiky. 

Zbierky galérie tvorí cca 50 tisíc kresieb, leptov a akvarelov a viac ako 1,5 milióna rytín. Katalóg uvádza 43 kresieb Raffaela, 145 Albrechta Dürera, 70 Rembrandtových a (teda viac, ako ktorákoľvek iná galéria na svete) či 150 prác Egona Schieleho. Medzi ďalšími autormi sú zastúpení Leonardo da Vinci, Michelangelo Buonarroti, Peter Paul Rubens, Hieronymus Bosch, Pieter Brueghel, Paul Cézanne, Pablo Picasso, Henri Matisse, Gustav Klimt či Oskar Kokoschka. 

Začiatkom roku 1919 budova galérie i jej zbierky prešli z majetku Habsburgovcov do vlastníctva Rakúskej republiky. V roku 1920 bola zbierka rytín spojená so zbierkou starej dvornej knižnice (*Hofbibliothek*). Meno «*Albertina*» dostala galéria v roku 1921. V marci roku 1945 bola Albertina vážne zasiahnutá bombardovaním. V roku 1998 bola komplexne rekonštruovaná a zbierky boli uložené podľa najnovších poznatkov a s vysokým stupňom zabezpečenia. V súčasnosti je galéria prístupná verejnosti.
 
## Iné projekty

## Externé odkazy
* Oficiálne webové stránky

## Zdroj
* 

Kategória:Múzeá vo Viedni
Svetlý týždeň

**Svetlý týždeň** je liturgické obdobie v gréckokatolíckej a pravoslávnej cirkvi, ktoré trvá od Nedele Paschy (Nedele vzkriesenia) do Svetlej soboty. Tento týždeň má svoje špecifické bohoslužobné predpisy, všetky bohoslužby časoslova sa slúžia podobne ako v nedeľu Paschy. Všetky bohoslužby sa slúžia v úplných kňazských rúchach bielej farby, dokonca aj pohreb, ak pripadne na tento týždeň. Cárske dvere (kráľovské dvere) aj diakonské dvere ikonostasu sú celý týždeň otvorené, vypúšťa sa používanie Žaltára v časoslove. Počas všetkých bohoslužieb Svetlého týždňa by sa malo stáť (výnimkou môže byť kázeň). Mnohé časti v liturgii svätého Jána Zlatoústeho sa nahrádzajú spevom tropára Paschy *Kristus slávne vstal zmŕtvych…* Ak pripadne na Svetlý týždeň pohreb, mnohé spevy sa nahrádzajú paschálnymi (veľkonočnými) hymnami.

Všetky bohoslužby Svetlého týždňa (s výnimkou božskej liturgie) majú svoju osobitnú štruktúru, v ktorej dominujú radostné paschálne spevy, zatiaľ čo žaltár je redukovaný na minimum. Hodinky (časy), povečerie a polnočnica majú jednotnú štruktúru. Každý deň Svetlého týždňa je ako nedeľa, jednotlivé dni Svetlého týždňa sa postupne striedajú hlasy oktoicha, tak ako sa cez rok striedajú v nedele.

V Gréckokatolíckej cirkvi na Slovensku je celý týždeň voľnica (nepostí sa a môže sa jesť všetko), v niektorých východných cirkvách je voľnica dokonca až do stredy pred Nanebovstúpením Pána.

## Pozri aj
* Pascha v gréckokatolíckej cirkvi
* Svetlý pondelok

## Referencie
* Andrej Škoviera: Veľký týždeň a Pascha. Komentár k bohoslužbám, čítaniam a sviatku.
* Modlitba denných hodiniek (časov), povečeria a polnočnice na svätú Paschu a vo Svetlom týždni

Kategória:Liturgický rok
Kategória:Veľká noc
Kategória:Gréckokatolícka cirkev
Kategória:Liturgia hodín
Tezaurus

**Tezaurus** je riadený slovník termínov a v informačnom prieskume má za úlohu riešiť problémy sémantiky. Riadený slovník je súbor pojmov usporiadaných do určitej štruktúry s určenými vzťahmi medzi nimi.

Definuje najmä vzťahy hierarchie, ekvivalencie a asociácie. Základom tezauru je **deskriptorový odsek**, ktorý najčastejšie určuje pre pojem širší pojem (Broader term, BT), užší pojem (Narrower term, NT) alebo príbuzný pojem (related term, RT). Asociatívne vzťahy určujú aj také vzťahy ako časť-celok, antonymia (protiklady), definícia.

Tezaurus sa v informačnom prieskume používa od 60. rokov na rozširovanie dotazu. Pôvodné termíny z dotazu sa vyhľadajú v tezaure a dotaz sa rozšíri o pojmy obsiahnuté v deskriptore tezauru (nadradené, podradené, synonymá, asociatívne pojmy). Napríklad ak je v dotaze termín *pes*, prostredníctvom tezauru sa dotaz rozšíri na všetky druhy psov (*psovité šelmy*).

Tezaury sa vytvárajú buď intelektuálne alebo automatizovane. Vytvárajú sa matice podobnosti termínov (termín-termín) a matica termín-dokument. Tezaury dobre fungujú v tematicky ohraničených doménach (disciplínach) s ustálenou terminológiou, ako napríklad fyzika (INSPEC Thesaurus), medicína (systém Medline, tezaurus MeSH), poľnohospodárstvo (EUROVOC), letectvo (NASA Thesaurus for Aeronautics). 

**Typy tezaurov**
# jednojazyčný tezaurus
# viacjazyčný tezaurus
# zdrojový tezaurus
# makrotezaurus
# mikrotezaurus
# špecializovaný
# tematický
# fazetový
# s preferovanými termínmi
# bez preferovaných termínov

**Význam tezauru** možno vidieť v dvoch pohľadoch:

1. Štruktúrny pohľad zdôrazňuje dynamiku sémanticky prepojených termínov a vzťahy reprezentujúce špecifickú doménu.

2. Funkčný pohľad zdôrazňuje funkciu kontroly terminológie a použitia tezauru na preklad z prirodzeného jazyka dokumentov, indexátorov a používateľov do informačného jazyka.

Tezaurus tak možno definovať ako špecializovaný normalizovaný postkoordinovaný jazyk používaný na dokumentačné účely, v ktorom sú lingvistické jednotky syntakticky a sémanticky prepojené.

Norma ANSI/NISO Z 39.19-1993 definuje tezaurus ako *riadený slovník usporiadaný v poradí a štruktúre tak, aby boli jasne zobrazené a identifikované vzťahy ekvivalencie, homonymie, hierarchie a asociácie*.

Najnovší vývoj naznačuje zdokonaľovanie tezaurov v tzv. inteligentných a pojmových tezauroch, ktoré zlepšujú reprezentáciu obsahu dokumentov prostredníctvom inteligentných technológií. Umožňujú spracovanie a využívanie vzťahov medzi pojmami v hypertextových prepojeniach alebo iných reprezentáciách poznania. Známe medzinárodné tezaury sú napr. tezaurus ERIC pre oblasť vzdelávania alebo tezaurus v umení a architektúre Art and Architecture Thesaurus (AAT). Nevýhodou tezaurov je ekonomická náročnosť na ich vypracovanie a údržbu.

**Fazetový tezaurus**
Tezaurus založený na spojení princípu fazetových klasifikačných systémov a deskriptorových selekčných jazykov. Fazety sa uplatňujú pri tvorbe i využití tezauru, keď sú jednotlivé lexikálne jednotky rozdelené do jednotlivých faziet, v rámci ktorých sú prezentované vzťahy medzi lexikálnymi jednotkami.

## Externé odkazy
*Thetesaurus.com
* Synonymum Finder 

Kategória:Jazykoveda
Fresnes (Val-de-Marne)

**Fresnes** je francúzske mesto v južnej časti metropolitnej oblasti Paríža v departemente Val-de-Marne, v regióne Île-de-France. Od centra Paríža je vzdialené . Má asi 25 000 obyvateľov.  

V meste je veľké väzenie.

## Partnerské mestá
*  Homberg (Efze), Nemecko, 2008

## Iné projekty

## Externé odkazy
* Oficiálna stránka 

## Zdroj

Kategória:Mestá v Île-de-France
Kategória:Obce v departemente Val-de-Marne
Sevran

**Sevran** je francúzske mesto v severovýchodnej časti metropolitnej oblasti Paríža v departemente Seine-Saint-Denis a regióne Île-de-France. Od centra Paríža je vzdialené . Má približne 50 000 obyvateľov.

## Geografia
Susedné obce: Livry-Gargan, Villepinte, Aulnay-sous-Bois, Vaujours. 

## Podnebie
* priemerná ročná teplota vzduchu: 10,9 °C
* priemerné množstvo zrážok: 

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:100000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:5000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 17969
  bar:1968 from:0 till: 20253
  bar:1975 from:0 till: 34221
  bar:1982 from:0 till: 41809
  bar:1990 from:0 till: 48478
  bar:1999 from:0 till: 47063

PlotData=

  
  bar:1962 at: 17969 fontsize:S text: 17969 shift:(-10,5)
  bar:1968 at: 20253 fontsize:S text: 20253 shift:(-10,5)
  bar:1975 at: 34221 fontsize:S text: 34221 shift:(-10,5)
  bar:1982 at: 41809 fontsize:S text: 41809 shift:(-10,5)
  bar:1990 at: 48478 fontsize:S text: 48478 shift:(-10,5)
  bar:1999 at: 47063 fontsize:S text: 47063 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Osobnosti mesta
* Ľudovít Filip II. Orleánsky (* 1747 – † 1793), pra-pravnuk Ľudovíta XIII., liberálny politik v období Francúzskej revolúcie a otec posledného francúzskeho kráľa Ľudovíta Filipa
* Alfred Nobel (* 1833 – † 1896), švédsky chemik, vynálezca dynamitu. V meste býval a vlastnil tu laboratórium. 

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-Saint-Denis
Clichy-sous-Bois

**Clichy-sous-Bois** je francúzske mesto vo východnej časti metropolitnej oblasti Paríža v departemente Seine-Saint-Denis, v regióne Île-de-France. Od centra Paríža je vzdialené . Má asi 28 000 obyvateľov.
 
Mesto patrí k východným predmestiam hlavného mesta Paríž, je tu vysoká nezamestnanosť, kriminalita a žije tu veľké množstvo prisťahovalcov.

## Geografia
Susedné obce: Livry-Gargan, Le Raincy, Gagny, Montfermeil, Coubron.

## Nepokoje v roku 2005
Na jeseň roku 2005 tu vypukli pouličné nepokoje, ktoré museli byť riešené zavedením zákazu nočného vychádzania.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:40000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 11606
  bar:1968 from:0 till: 16357
  bar:1975 from:0 till: 22422
  bar:1982 from:0 till: 24654
  bar:1990 from:0 till: 28180
  bar:1999 from:0 till: 28288

PlotData=

  
  bar:1962 at: 11606 fontsize:S text: 11606 shift:(-10,5)
  bar:1968 at: 16357 fontsize:S text: 16357 shift:(-10,5)
  bar:1975 at: 22422 fontsize:S text: 22422 shift:(-10,5)
  bar:1982 at: 24654 fontsize:S text: 24654 shift:(-10,5)
  bar:1990 at: 28180 fontsize:S text: 28180 shift:(-10,5)
  bar:1999 at: 28288 fontsize:S text: 28288 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Osobnosti mesta
* Albert Uderzo (* 1927), ilustrátor
* Sylvie Vartanová (* 1944), speváčka
* Roberto Alagna (* 1963), tenorista

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-Saint-Denis
Paša (Osmanská ríša)

**Paša** (turecky *pasa*) bol v Osmanskej ríši titul pre vysokých úradníkov a vojenských hodnostárov. Výraz pochádza z perzského *padišáhom*, teda vládca. Územie spravované pašom sa nazýva pašalik.

V hierarchii osmanskej nomenklatúry sa nachádzal nad titulom *[[bej]]* a pod titulom *[[vezír]]*. Tento titul stál za menom príslušného činiteľa. Pašovia nosili ako odznak svojej dôstojnosti (hodnosti) dva až tri konské chvosty (bunčuky; rovnako ako agovia - velitelia janičiarov). Titul paša bol v Turecku zrušený roku 1934 (v Egypte v 1953).

Významný bol okrem iného aj titul **kapudan paša** (z latinského *capitanus*, veliteľ námorníctva, kapitán), zodpovedajúci titulu veľkoadmirála, ktorý bol najvyššia hodnosť námorníctva Osmanskej ríše. Kapudan paša, ktorý bol zároveň členom tzv. divánom, teda sultánove rady, bol aj guvernérom niekoľkých provincií ríše (ostrovy v Egejskom mori, čiastočne Alžírsko a Cyprus). Tento titul bol roku 1876 zmenený na ministra námorníctva.

K najznámejším nositeľom titulu paša patrí napr Mustafa Kemal Atatürk, titul kapudan paša mal  korzár Chajruddín Barbarossa.

## Pozri aj
* Pašalik
* Budínsky pašalik

Kategória:Osmanská ríša
Kategória:Tituly
Standing on the Shoulder of Giants

***Standing on the Shoulder of Giants*** je v poradí štvrtý štúdiový album britskej skupiny Oasis. Bol vydaný 28. februára 2000 hudobným vydavateľstvom Big Brother Records. Je známy najmä tým, že je to prvý album "Nových Oasis", pretože počas nahrávania albumu kapelu opustili gitaristi Paul "Bonehead" Arthurs a Paul "Guigsy" McGuigan, a nahradili ich Gem Archer a Andy Bell. Taktiež je zaujímavý tým, že sa na ňom nachádza prvá skladba napísaná Liamom a to *Little James* (dovtedy, vrátane ostatných piesní na albume, boli všetky zložené Noelom). Práve skladbe Little James sa ušlo najviac kritiky a bola označovaná za ich najhoršiu skladbu. Noel povedal, že spravili chybu keď ju dali na album a údajne mala byť vystriedaná piesňou *Let's All Make Believe* (nachádza sa na Japonskej verzii albumu). Aj napriek všetkým komplikáciám sa predalo za prvý týždeň 310 000 kusov kópií albumu v UK a 208 000 v USA a album sa stal číslom 1 v Británii. No napriek tomu ide o najslabší album Oasis. 

## Obal albumu
Obal albumu zdobia vysoké mrakodrapy New Yorku (Rockefellerovo centrum) a panoráma tohoto veľkomesta. Na obrázku taktiež prechádza deň do noci.

## Piesne
# Fuckin' in the Bushes
# Go Let It Out
# Who Feels Love?
# Put Yer Money Where Yer Mouth Is
# Little James
# Gas Panic!
# Where Did It All Go Wrong?
# Sunday Morning Call
# I Can See A Liar
# Roll It Over

Kategória:Albumy Oasis
Corbeil-Essonnes

**Corbeil-Essonnes** je francúzske mesto v severozápadnej časti metropolitnej oblasti Paríža v departemente Essonne (departement) v regióne Île-de-France. Od centra Paríža je vzdialené .

## Susedné obce
Corbeil-Essonnes susedí s Évry, Étiolles, Saint-Germain-lès-Corbeil, Lisses, Saint-Pierre-du-Perray, Villabé, Ormoy, Le Coudray-Montceaux, Saintry-sur-Seine a Morsang-sur-Seine.

## Dejiny
V Corbeil boli od stredoveku garbiarne, valcovacie stanice a najmä veľké mlyny na múku na zásobovanie Paríža.

## Osobnosti mesta
* Alfred Jarry (* 1873 – † 1907), francúzsky básnik, románopisec a dramatik
* Félicien Rops (* 1833 – † 1898), belgický symbolistický maliar

## Partnerské mestá
*  Alzira, Španielsko
*  Belinho, Portugalsko
*  East Dunbartonshire,Spojené kráľovstvo
*  Sindelfingen, Nemecko

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Essonne
Cherbourg-Octeville

**Cherbourg-Octeville** je mesto na severozápade Francúzska  v departemente Manche v regióne Normandia.

## Poloha
Obec má rozlohu . Najvyšší bod je položený  a najnižší bod 

Nachádza sa v severnej, pobrežnej časti polostrova Cotentin, čo je časť Normandie známa najmä svojim poľnohospodárstvom, rybolovom, turistikou a tiež súvislosťami s dejinami druhej svetovej vojny. 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Georges Sorel (* 1847 – † 1922),  filozof a anarchistický teoretik 
* Victor Grignard (* 1871 – † 1935), chemik, nositeľ Nobelovej ceny
* Jean Marais (* 1913 – † 1998), herec
* Roland Barthes (* 1915 – † 1980), literárny kritik a teoretik, filozof a semiotik
* Émilie Loitová (* 1979), bývalá tenistka

## Partnerské mestá
*  Bremerhaven, Nemecko, 1961
*  Coubalan, Senegal, 2001
*  Poole, Spojené kráľovstvo, 1977
*  Sarh, Čad, 2001

## Iné projekty

## Externé odkazy
Oficiálna stránka

## Zdroj

## Referencie



## Pozri aj

*Zoznam obcí departementu Manche


Kategória:Mestá v Normandii
Kategória:Obce v departemente Manche
Kategória:Prístavné mestá vo Francúzsku